МЕМОРАНДУМ

ЗА СЪВМЕСТНО РЕАЛИЗИРАНЕ НА ПРОЕКТ:
                   „Балкански център за религии, етническа  
                        толерантност, древни езици и култура”
 

Участниците в този проект, водени от  приетата  на 16 ноември 1995 г. на 28-ата сесия на Генералната конференция на ЮНЕСКО в Париж Декларация за принципите на толерантността и общочовешкото разбиране на страните членки от ЕС като достойнство, свобода, равенство, солидарност, човешки права и справедливост.

ОБЕДИНЯВАТ УСИЛИЯТА СИ ЗА РЕАЛИЗИРАНЕТО НА ПРОЕКТА, СЛЕДВАЙКИ РАЗБИРАНЕТО СИ ЗА:

1. Толерантността означава зачитане, приемане и  оценяване на богатото многообразие от култури в нашия свят и на всички форми и начини за проява на човешката същност. Толерантността укрепва чрез знанията, откритостта, в общуването и свободата на мисълта, на съвестта и на религиозните убеждения. Толерантността е хармония в различието. Тя е не само морален дълг, но и политическа и правна потребност. 

2. Толерантността като добродетел, която прави мира възможен, спомага за замяната на "културата на войната" с "културата на мира" 

3. Постоянството по отношение зачитането на човешките права като проява на толерантност не означава толерантност към социалната несправедливост, нито отказ от своите или отстъпчивост към чуждите убеждения. То означава, че всеки е свободен да се придържа към собствените си убеждения и признава това право и на останалите хора. 


В този смисъл би могло да се направи изводът, че образованието за междурелигиозна толерантност е начин чрез съвместно партньорство страните по този МЕМОРАНДУМ да се обединят в следните притципи:
· съвкупност от политики (образователни и социални), стратегии, програми, методологии, дейности, които взаимно се допълват, конструктивно си сътрудничат с цел личностно развитие на индивидите в обществото за формиране на „умение за живот заедно”;
· В последното десетилетие въпросът за обучението по религия е обект на засилен публичен интерес и чести дискусии. Той се намира в динамична ситуация и е в процес на трансформация. Серия от конференции, посветени на тези въпроси, са инициирани от Съвета на Европа. 

Това ни дава право и основание да инициираме на местно, регионално, национално, както и междудържавно ниво на сътрудничество  със страните от Балканския регион при осъществяването целите на Проекта.

Понастоящем за България въпросите на културната интеграция в рамките на нацията се оказват тясно преплетени с тези на европейската интеграция на самата нация.  


Целите на този проект е да обхване и пресъздаде  древното историческо и културно съзвучие на Община Свищов като място, за етническа толерантност между религиите, древните езици и култура като модел за изучаване от поколенията и сътрудничеството в тази посока на Балканите.

МЕМУРАНДУМЪТ Е ОТВОРЕН ЗА ПРИЕСЪЕДИНЯВАНЕ НА НПО, ДЪРЖАВНИ ИНСТИТУЦИИ, ДРУГИ РЕЛИГИОЗНИ ОБЩНОСТИ,НАУЧНИ ИНСТИТУТИ И ВСИЧКИ ЗАИНТЕРЕСОВАНИ СРЕДИ, ПРИЗНАВАЩИ ЦЕЛИТЕ НА ТОЗИ МЕМОРАНДУМ.

